ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 11/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan yhä opetussarjaani Daavidista.
Olen oppinut Daavidin kautta paljon hyviä asioita.
Voimme oppia monia asioita Raamatun henkilöiden elämästä.
Näin vältymme tekemästä samoja virheitä itse.
Tästä aiheesta on saatavissa uusi kirja sekä CD- ja DVD-levyjä.
Ne ovat olleet valikoimissa jo kauan, mutta nyt opetusta on laajennettu.
Ensi jaksosta alkaen alan opettaa uusia asioita, -
jotka eivät ole kuuluneet aiempaan opetukseeni Daavidista.
Kannattaa siis tilata nämä uudet materiaalit.
Olen puhunut neljästä asiasta, jotka tekivät Daavidista -
Jumalan mielen mukaisen miehen. Ensimmäinen asia oli se, -
että Daavidin sydän oli yhtä Jumalan kanssa.
Hän palvoi Jumalaa hengessä ja totuudessa.
Kyse ei ollut pelkistä teoista. Daavid teki joitakin pahoja asioita, -
mutta hän etsi Jumalaa koko sydämestään.
"Ihminen näkee ulkomuodon, mutta Herra näkee sydämen." 1. Sam. 16:7
Jumala keskittyi Daavidin sydämen asenteeseen, joka oli kunnossa.
Monesti me korostamme tekoja niin paljon, että unohdamme tämän.
Nekin ihmiset, joiden sydämen asenne on oikea, tekevät virheitä, -
mutta Jumala armahtaa meitä, kun sydämemme on oikeassa tilassa.
Puhuimme myös eräästä asiasta, joka erotti Daavidin -
pojastaan Absalomista ja edeltäjästään Saulista.
Saul ja Absalom eivät ottaneet vastuuta omista teoistaan, -
vaan syyttivät muita. Absalom syytti Daavidia, katkeroitui -
ja aloitti tuhansia uhreja vaatineen sisällissodan, jossa hän itsekin kuoli.
Saul syytti kansaa siitä, että se sai hänet tekemään syntiä.
Jos haluamme olla Jumalan mielen mukaisia, -
emme saa toimia yhteiskuntamme normaalin toimintatavan mukaan.
Nykyisin useimmat syyttävät teoistaan muita ihmisiä, geenejään -
tai vaikkapa kokemaansa hyväksikäyttöä, -
mutta meidän tulee alkaa ottaa vastuuta omista teoistamme.
Kolmas asia, joka teki Daavidista Jumalan mielen mukaisen, oli se, -
että hän halusi ensisijaisesti miellyttää Jumalaa, ei ihmisiä.
Luin jakeen Joh. 5:44, joka on minulle todella tärkeä.
"Kuinka te voisitte uskoa, te, jotka otatte vastaan kunniaa -
toinen toiseltanne, ettekä etsi sitä kunniaa, mikä tulee häneltä, -
joka yksin on Jumala?"
Jos olemme riippuvaisia ihmisten hyväksynnästä, -
emme voi koskaan olla Jumalan mielen mukaisia ihmisiä.
Tämä liittyy ensimmäiseen mainitsemaani luonteenpiirteeseen.
Meidän tulee rakastaa Jumalaa enemmän kuin ketään muuta.
Jos Jumalan etsiminen on meille kaikkein tärkeintä, -
emme enää välitä siitä, mitä ihmiset sanovat.
Yksi saatanan tärkeimmistä aseista sellaista ihmistä vastaan, -
joka haluaa edetä suhteessaan Jumalaan, järjestää elämänsä -
ja olla siunaukseksi muille, on vaino. Se sanotaan jakeissa Mark. 4:16―17.
Vainon avulla hän varastaa meiltä Sanan ja saa meidät -
puolustelemaan itseämme ja nuolemaan haavojamme sen sijaan, -
että saarnaisimme evankeliumia ja toteuttaisimme Jumalan tahdon.
Ei meidän kuulu nauttia torjunnasta. Jos nautimme, olemme outoja, -
koska meidät on luotu olemaan suhteessa Jumalan kanssa.
Siksi on luonnollista, että haluamme ihmissuhteidemmekin olevan hyviä.
Emme kuitenkaan saa antaa ihmisten torjunnan pysäyttää itseämme.
Sydämemme on oltava niin kiintynyt Jumalaan, ettemme jätä juoksua -
ja ala väitellä katsojien kanssa, sanoivatpa he mitä tahansa.
Tällaisia tärkeitä asioita voimme oppia Daavidin elämästä.
Neljäs asia on, että Daavidilla oli häntä itseään suurempi tavoite.
Tämä on yksi Jumalan mielen mukaisen ihmisen piirteistä.
Se tarkoittaa sitä, ettemme etsi pelkästään omaa etuamme, -
vaan pidämme mielessämme Jumalan suunnitelman elämäämme.
Olemme jopa valmiit uhraamaan oman etumme ja elämämme, -
jotta toteuttaisimme Jumalan tahdon. Vain harvat suostuvat tähän.
Raamatusta näemme, että monet alkuseurakunnan apostoleista -
kuolivat marttyyreina uskonsa vuoksi.
Evankeliumin asia oli heille niin tärkeä, että he uhrasivat elämänsä.
Tällainen ihminen on Jumalan mielen mukainen.
Jeesus teki samoin. "Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Jumala antoi parhaansa vuoksemme. Jeesus uhrasi elämänsä.
On Jumalan mielen mukaista etsiä ensin Jumalaa.
Meidän tulee rakastaa Jumalaa ja ihmisiä enemmän kuin itseämme.
Vain harvat pystyvät tähän.
En usko, että kukaan meistä pystyy tähän täydellisesti.
Itsekeskeisyys on kuin painovoima, se vetää meitä aina alaspäin.
Meissä on aina jonkin verran oman edun tavoittelua, -
mutta Pyhän Hengen voimassa voimme silti nousta sen yläpuolelle.
Lentokoneetkin lentävät painovoimasta huolimatta.
Voimme voittaa tämän taipumuksen, uhrata elämämme -
ja arvostaa muita itseämme enemmän, kuten Fil. 2:3 sanoo.
Voimme kunnioittaa muita ja uhrata elämämme heidän vuokseen.
Jeesus sanoi: "Sen suurempaa rakkautta ei ole kenelläkään, -
kuin että hän antaa henkensä ystäväinsä edestä."
Voimme tehdä niin, mutta se ei ole tavallista.
Sitä on etsittävä ja tavoiteltava.
Palaan vielä jakeeseen, joka liittyy Daavidin taisteluun Goljatia vastaan.
Hän kysyi, mikä tuo filistealainen oli häpäisemään Jumalan armeijaa.
Hänen veljensä Eliab arvosteli häntä: "Miksi sinä olet tullut tänne, -
ja kenelle olet jättänyt sen pienen lammaslauman siellä erämaassa?
Minä tunnen sinun julkeutesi ja pahan sisusi..."
Uskon, että hän sanoi niin, koska oli kateellinen Daavidille.
Riitelyn takana on ylpeys. Snl. 13:10 "Ylpeys tuottaa pelkkää toraa."
Sitä ei aina huomaa heti, mutta kun katsoo pinnan alle, -
riidat johtuvat aina ylpeydestä tai itsekeskeisyydestä.
Ihmiset hyökkäävät meitä vastaan, koska puheemme -
saavat heidät kokemaan olonsa epämukavaksi -
heidän itsekeskeisyytensä vuoksi.
Daavid ei kuitenkaan eksynyt tieltä eikä alkanut väitellä Eliabin kanssa.
Daavid vain vastasi: "Mitä minä sitten olen tehnyt?
Saaneehan tuon verran kysyä." Hänellä ei ollut aikaa kiistelyyn.
Jos Daavid olisi jäänyt väittelemään ja puolustelemaan itseään, -
hän ei olisi koskaan päässyt taistelemaan Goljatia vastaan.
Uskon, että yksi syy siihen, että Daavid oli Jumalan mieleen, -
oli se, että hänellä oli mielessään suurempi tavoite.
Se oli tärkeämpi kuin sisarusten välinen riita.
Joskus meidän on vain jätettävä ihmiset omaan arvoonsa sen sijaan, -
että vajoaisimme heidän tasolleen ja etsisimme heidän hyväksyntäänsä.
Meidän tulee miellyttää Jumalaa, ei ensisijaisesti ihmisiä.
On tärkeämpiäkin asioita kuin se, että kaikki pitävät meistä.
Saan osakseni paljon arvostelua enkä pidä siitä.
Haluaisin olla pidetty, mutta olen hyväksynyt sen, ettei niin tapahdu.
Jeesus sanoi: "Voi teitä, kun kaikki ihmiset puhuvat teistä hyvää!"
2. Tim. 3:12 "Ja kaikki, jotka tahtovat elää jumalisesti Kristuksessa -
Jeesuksessa, joutuvat vainottaviksi."
En koskaan törmää paholaiseen, jos kuljen samaan suuntaan kuin hän.
Jos taas alan kulkea vastavirtaan, tulen kohtaamaan vastustusta.
En pidä siitä, mutta tärkeintä ei olekaan se, -
että olen suosittu ja että kaikki pitävät siitä, mitä puhun.
Jumala on antanut minulle tärkeän tehtävän jakaa ihmisille totuutta, -
joka tulee vapauttamaan heidät.
Jotkut ottavat sen vastaan ja vapautuvat, mutta eivät kaikki.
Minulle on sanottu ja tehty pahoja asioita, minut on siepattu -
ja uhattu tappaa. Kaikki evankeliumin vuoksi.
On asioita, jotka ovat tärkeämpiä kuin minä itse.
Jos kyse olisi vain minusta itsestäni, voisin elättää itseni muulla tavoin.
Erityisesti työni alussa olisin voinut ansaita paljon paremmin -
ja saanut vähemmän kritiikkiä, jos olisin tehnyt jotakin muuta.
Jumala on kuitenkin kutsunut ja voidellut minut -
kertomaan ihmisille totuutta, joka voi muuttaa heidän elämänsä.
Minusta on upeaa saada elää jonkin itseäni suuremman asian vuoksi.
Sanon kaikessa rakkaudessa, että monilla teistä ei ole tällaista asiaa.
Te istutte elämänne valtaistuimella ja olette sen keskipiste.
Kaikki pyörii oman napanne ympärillä. Jakeen Snl. 13:10 mukaan -
"Ylpeys tuottaa pelkkää toraa". Ilman ylpeyttä ja itsekeskeisyyttä -
emme suuttuisi tai loukkaantuisi ihmisten puheista.
Ihmiset puhuvat minusta pahaa, mutta en kuuntele sitä.
Olen hyväksynyt sen, etten voi miellyttää kaikkia.
Voisin kohdata nuo ihmiset, halata ja rakastaa heitä.
On helpompi antaa olla, kun kaikessa ei ole kysymys minusta.
Jotkut ovat ihmisten huonon kohtelun lamaannuttamia.
Se johtuu siitä, että he ovat niin keskittyneet omaan itseensä.
Joskus seurakunnissa laulettiin lauluja, -
joissa piti laskea siunaukset yksitellen ja mennä auttamaan muita.
Muita auttaessa huomaa, että heidän tilanteensa on vielä huonompi.
Monille tekisi hyvää nousta masennuksestaan -
ja mennä auttamaan jotakuta vielä huono-osaisempaa.
Kuulin tarinan miehestä, joka valitti jalkakipua, -
kunnes tapasi ihmisen, jolla ei ollut jalkoja lainkaan.
Jos alatte auttaa muita, saatte elämällenne tarkoituksen -
ja alatte ajatella muita.
Se saa ongelmanne kutistumaan hallittavampaan kokoluokkaan.
Tarvitsette jonkin asian, joka on teitä itseänne suurempi.
Meillä on kasvava raamattukoulu, jossa on noin 600 opiskelijaa.
Lisäksi 5 300 ihmistä opiskelee verkkokurssilla, kirjekurssilla -
tai yhteistyökouluissamme. Kaikki he ovat riippuvaisia minusta.
Minulla on myös alaisia, ja katsojat odottavat TV-ohjelmia.
Ei minua aina huvittaisi nousta sängystä ja alkaa tehdä töitä, -
mutta elämälläni on tarkoitus, minut on kutsuttu tekemään jotakin.
Työlläni on vaikutusta muihin ihmisiin.
Se saa minut tekemään asioita, joita minua ei muuten huvittaisi tehdä.
Sanon tämä rakkaudessa ja tiedän, että tämä koskettaa joitakin teistä.
Makaatte sängyssä kieriskellen tuskassanne ja masennuksessanne.
Ajattelette vain itseänne, ja koko elämänne pyörii itsenne ympärillä.
Näin ette saavuta mitään merkittävää.
Monet teistä ovat onnettomia.
Teidän on saatava elämällenne tarkoitus, joka on teitä suurempi.
Muillakin on ongelmia, ja voitte auttaa heitä ratkaisemaan ne.
Luuk. 6:38 "Antakaa, niin teille annetaan. Hyvä mitta, sullottu, -
pudistettu ja kukkurainen, annetaan teidän helmaanne".
Jos teillä on ongelmia, auttakaa jotakuta, jolla on myös ongelmia.
Jos autatte muita, saatte itsekin apua Jumalalta.
Jos sinulla on talousvaikeuksia, auta muita raha-asioissa.
Jos rahasi eivät riitä tarpeisiisi, muuta ne siemeneksi -
ja kylvä ne jonkun toisen elämään.
Rahasi voivat riittää ratkaisemaan jonkun toisen ongelman, -
hän voi saada aterian tai lämpimän nukkumispaikan.
Se, minkä kylvät jonkun toisen elämään, palaa aikanaan sinulle.
Jos sydämesi on särkynyt, auta jotakuta, jolle on käynyt samoin.
Paras tapa täyttää omat tarpeesi on auttaa muita täyttämään omansa.
Jos annat vähästäsi, Jumala moninkertaistaa sen.
Saat takaisin satakertaisesti. Jos autat yhtä ihmistä, saat apua sadalta, -
kunhan vain sydämesi on vilpitön etkä yritä manipuloida Jumalaa.
Jumala ei ole mikään kolikkoautomaatti.
Jos autat muita, saat tässä ajassa takaisin satakertaisesti.
Se sanotaan jakeissa Mark. 10:29―30. Tarvitset jotain itseäsi suurempaa.
Daavidilla oli kutsumus. Hänet oli kutsuttu kuninkaaksi.
Siksi hän kesti vaikeuksia ja käänsi toisen posken.
Siksi hän ei väittänyt vastaan veljelleen, joka arvosteli häntä.
Puhuin viimeksi jakeista 2. Sam. 15:14―24.
Daavid lähti Jerusalemista poikaansa Absalomia pakoon.
Absalom ja hänen sotilaansa olisivat muuten tappaneet Daavidin.
Ihmiset toivat mukanaan liitonarkun, joka symboloi Jumalan läsnäoloa.
Sen mukana oli valtava voima, mutta silti Daavid sanoi: -
"Vie Jumalan arkki takaisin kaupunkiin. Jos minä saan armon -
Herran silmien edessä, tuo hän minut takaisin."
Daavid halusi sitä, mitä Jumalakin. Hän halusi valtakuntansa parasta.
En sano tätä pahalla, mutta uskon, että arvioni osuu oikeaan.
Monet hallituksessa olevat ihmiset aloittavat työnsä puhtain motiivein.
He haluavat aidosti muuttaa asioita ja pistää tuulemaan.
He ajavat vastuullisempaa politiikkaa, kunnes pääsevät hallitukseen.
Sitten he alkavat huolehtia siitä, valitaanko heidät uudelleen, -
eivätkä enää uskalla ajaa niitä asioita, joita lupasivat ajaa.
Heistä tulee yhtä heikkoja kuin heidän edeltäjänsäkin olivat.
Heillä ei ole mitään heitä itseään suurempaa tavoitetta.
Kaikessa on kyse heistä itsestään ja heidän turvallisuudestaan.
Mitä tapahtui niille, jotka perustivat tämän maan, USA:n?
He uhrasivat sille elämänsä, maineensa ja omaisuutensa.
Perustuslaki ja itsenäisyysjulistus osoittavat sen.
Useimmat heistä myös menettivät henkensä, omaisuutensa -
tai molemmat. He antoivat suuren uhrin.
Tämä on nykyisin harvinaista.
Useimmille on tärkeintä elää mukavasti ja saada hyvä eläke.
Se on väärin ja estää meitä olemasta Jumalan mielen mukaisia ihmisiä.
Daavidille oli tärkeintä hänen suhteensa Jumalaan.
Lisäksi hänet oli kutsuttu kuninkaaksi, ja hän toimi kansansa parhaaksi, -
vaikka sai itse kärsiä siitä.
Kun hän teki virheitä, hän otti niistä vastuun eikä syytellyt muita.
Hänen kutsumuksensa käy hyvin ilmi siitä, että hän käski viedä arkun pois.
Hän halusi kansansa parasta ja sitä, mitä Jumalakin halusi.
Jos se tarkoitti, että Absalom saisi vallan, niin saisi tapahtua.
Itsekeskeisyys on yksi väylä, jonka kautta saatana vaikuttaa meihin.
Ylpeys ja itsekeskeisyys olivat Aadamin ja Eevan perisynti.
He kuvittelivat, että Jumala esti heitä saamasta jotakin.
Niinpä he halusivat korottaa itsensä eivätkä alistuneet Jumalan tahtoon.
Tuo sama synti toistuu tänäänkin. Kaikki synti johtuu siitä, -
että ihmiset haluavat tavalla tai toisella korottaa itseään.
He tekevät sitä, minkä ajattelevat juuri sillä hetkellä olevan heille parasta.
Jos he olisivat rehellisiä, he huomaisivat, että synti tuhoaa.
Ei Jumala käskenyt meitä pysymään yhden naisen kanssa ilkeyttään, -
vaan se on parasta meille, mutta me luulemme tietävämme paremmin -
ja sotkeennumme erilaisiin suhteisiin. Se ei ole meille hyväksi.
Jumala tietää, mikä on meille parasta, ja Hän antoi ohjeet hyvään elämään -
niin avioliitossa kuin muillakin elämänalueilla.
Itsekkäinä me kuitenkin luulemme jäävämme jostakin kivasta paitsi.
Synti ei ole kivaa, takaan sen. Siitä on hupia hetkeksi, -
mutta se johtaa lopulta kuolemaan. Se ei ole sen arvoista.
Synti vie sinut pidemmälle kuin haluat ja käy sinulle kalliimmaksi -
kuin olet valmis maksamaan. Synti on typerää, älä tee sitä.
Onneksi Jumala rakastaa meitä tyhmiä ihmisiä.
Jos haluat olla Jumalan mielen mukainen, ota Daavidista oppia.
Daavidilla oli sydämen tason suhde Jumalaan.
Se oli tärkeintä hänen elämässään, tärkeämpää kuin hänen tekonsa.
Kun hän toimi Jumalan tahtoa vastaan, hän palasi takaisin -
ensirakkauteensa Jumalaa kohtaan ja otti vastuun teoistaan.
Hän ei syyttänyt teoistaan muita, kuten Saul ja Absalom, -
vaan sanoi: "Sinua ainoata vastaan minä olen syntiä tehnyt".
Lisäksi Daavid halusi miellyttää ensisijaisesti Jumalaa, ei ihmisiä.
Hän keskittyi Jumalan tahtoon.
Hänellä oli myös elämäntehtävä, joka oli häntä itseään tärkeämpi.
Se oli hänelle tärkeämpää kuin hänen oma turvallisuutensa ja etunsa.
Jos alamme vaalia näitä asioita elämässämme, -
pystymme siihen paremmin kuin Daavid, koska meillä on Pyhä Henki.
Jumala haluaa, että meistä tulee Hänen mielensä mukaisia.
Andrew ja Charis-raamattukoulu tarjoavat hengellisesti nälkäisille -
mahdollisuuden oppia, mikä ero on uskonnolla ja Jumala-suhteella.
Tulin uskoon melko rajulla tavalla, mutta kun pääsin vapaaksi -
menneisyyteni ongelmista, uskonto sitoi minut.
Olin pahasti lakihenkisyyden ikeen alla.
Herra puhui minulle Andrewin ohjelman katsomisesta.
Katsoin sitä päivittäin.
Lopulta huomasin, että minulle opetettiin kahta erilaista evankeliumia.
Seurakuntani opetti yhtä ja Andrew toista.
Kysyin Jumalalta, kumpi niistä oli totuus.
Evankeliumi, jonka hedelmänä oli rauha, rakkaus, ilo ja paraneminen, -
veti Catherinea Charis-kouluun.
Herra sanoi minulle selvästi: "Osallistu verkko-opetukseen."
Heinäkuussa 2012 ilmoittauduin kahdelle kurssille.
Se oli läpimurto. En vain kuullut opetusta, vaan otin sen vastaan.
Aloin kyseenalaistaa asioita, joita kuulin seurakunnassa.
Ne eivät olleet Raamatun Sanan mukaisia.
Aluksi tein vain kaksi kurssia lukukauden aikana.
Joulukuussa olin jo kuudella kurssilla ja koin vahvasti, -
että Pyhä Henki kutsui minua tänne Coloradoon.
Oli suurta armoa olla Jumalan tahdon keskipisteessä.
Oli suuri uskonaskel jättää kaikki, mutta Hän on kantanut.
Olen kokenut monia ihmeitä mm. taloudellisesti ja pysynyt täällä.
Tulin tänne enkelien siivillä. Rakastan oppitunteja ja opettajia.
Parasta on kuitenkin yhteys muiden opiskelijoiden kanssa.
Hekin ovat jättäneet kaiken seuratakseen Jumalan kutsua.
Se on ollut minulle valtava siunaus ja rohkaissut minua.
Andrew Wommack ja Charis. Muuta elämäsi ja muuta maailma.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Palvelunumeromme on tänään suljettu juhlapäivän vuoksi, -
mutta voit tilata materiaaleja -
milloin vain osoitteesta www.awme.net.
Sieltä saat opetusta myös monista muista aiheista.
Voit tilata materiaaleja myös kirjoittamalla ruudun osoitteisiin.
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Suomennos: Anni Lähteenmäki